8ος ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΒΥΡΩΝΑ

ΒΡΕΦΙΚΑ ΤΜΗΜΑΤΑ

Η χριστουγεννιάτικη γιορτή των βρεφικών τμημάτων θα γίνει παρασκευή 23/12/2016 και ώρα 10.00 πμ. στο σχολείο μας. Τα βρέφη μας θα συμμετέχουν στο διαδραστικό παραμύθι «Η πριγκίπισσα και το μπιζέλι» της θεατρικής ομάδας ΡΕΤΡΟ.

Η υπόθεση του έργου :

Μια φορά και έναν καιρό ήταν ένας πρίγκιπας που ήθελε να παντρευτεί μια πριγκίπισσα. Γύρισε όλη τη γη, αλλά δεν τη βρήκε πουθενά και γύρισε στο παλάτι του. Ένα βράδυ με τρομερή καταιγίδα, χτύπησε το κουδούνι του παλατιού. Η υπηρέτρια άνοιξε και αντίκρυσε μία βρεγμένη κοπέλα! Οδηγήθηκε στη Βασίλισσα και η κοπέλα είπε πως είναι πριγκίπισσα. Η Βασίλισσα, για να μάθει την καταγωγή της, έδωσε εντολή η κοπέλα να κοιμηθεί σε κρεββάτι με 20 στρώματα και από κάτω να τοποθετηθεί ένα μπιζέλι. Το επόμενο πρωί η Βασίλισσα και ο πρίγκιπας τη ρωτούν πώς κοιμήθηκε. Όλοι αγωνιούν για την απάντηση της. Από αυτή την απάντηση άλλωστε θα εξαρτηθούν όλα! Πρέπει να είσαι πριγκίπισσα για να θεωρείσαι ισότιμη; Η Βασίλισσα συμπεριφέρεται ισότιμα στο παιδί της; Ο πρίγκιπας μπορεί να φερθεί ισότιμα; Οι απαντήσεις επί σκηνής!

ΝΗΠΙΑΚΑ ΤΜΗΜΑΤΑ

Η χριστουγεννιάτικη γιορτή των προνηπίων θα γίνει την Τετάρτη 21/12/2016 και ώρα 9.30 πμ. στο χώρο του σχολείου μας. Τα μικρά νήπια θα ακολουθήσουν στις 12.00 μμ.

Προνήπια :

Ο παλιός χρόνος αποχαιρετά τους 12 μήνες και τις 4 εποχές. Τα παιδιά χορεύουν, τραγουδούν και μας θυμίζουν τα χαρακτηριστικά της κάθε εποχής και του κάθε μήνα. Όλοι μαζί καλωσορίζουν το Νέο χρόνο που έρχεται γεμάτος υποσχέσεις. Ακολουθεί κέρασμα με γλυκά των Χριστουγέννων, που έχουμε φτιάξει με τα παιδιά και χορός από τα παιδιά.

Προνήπια μικρά :

Θα δραματοποιήσουν το ‘‘Ρούντολφ το ελαφάκι’’ και τις ‘‘ Χιονούλες’’. Θα ακολουθήσει εργαστήριο ζαχαροπλαστικής και χειροτεχνίας με τους γονείς.

 ΚΑΛΕΣ ΓΙΟΡΤΕΣ!